Ad tger iɣunam, ad tger sin ad ṭṭfent rruḥ-nni iqqaren akken-nni sin akka, ad teggeḍ yiwen yelni ad txedmeḍ ilni, ad txemmeḍ aɣanim ad tesɛeddayeḍ ilni-nni ad tegged yiwen ad tzeṭṭeḍ i yis-s mi teggiḍ aḍraf, tjebdeḍt ad tɛiwdeḍ ad tserseḍ aɣanim-nni ad tjebdeḍt ad tedzeḍ s tyaẓilt, mi ara ttegreḍ-t ad tegreḍ-t, snat ad qqiment, yiwet ad teṭṭef syad tasegrut, yiwet sya, yiwet ad tezzazal lxiḍ, yiwet sya tayeḍ sya, yiwet ad tezzal, ami id-yeḥder ad t-kksent seg yisegra, ad sɛeddint aɣanim ad sɛadint ifeggay, ad t-jebdent ad t-awint ɣer tsya ad t-ɛelqant ɣer trigliwin ad s-ggent rruḥ ad t-zzḍent imiren a yelli taɛzizt ad dzent aḍraf-nni mi sɛeddant yiwen n lxiḍ ad rrunt wayeḍ ad t-ddzent ad teggent d aḥayek neɣ abernus, abernus ad icereṭ abernus mi teẓdent sin iɣalen mi tiwḍaḍ ɣer sin iɣalen d nnefs ad tegreḍ aqelmun, ad terruḍ mi tekkseḍ ad tegreḍ sin iɣalen deg uqelmun-nni, mi tekkseḍ aqelmun-nni ad terruḍ daɣen ad tcerfeḍ-t ad ternuḍ sin iɣalen-nni d nnefs.